Twee soldate sterf in afsonderlike ongelukke - Maroela Media
EFF onttrek steun aan mosie om burgemeester in UDM te ontsetel
Staatskoerant sal duidelikheid bring vir verpleegstudente – minister
Globale ekonomiese groei vir 2019 op skamele 3% voorspel
Vragmotor aan die brand gesteek naby Rustenburg
SAUK se posisie verbeter, hoor parlement
Abiy Ahmed ontvang Nobelprys vir Vrede
Die verskillende gimnasium-besoekers
Uitdrukking: Jou stokperdjie ry
Mees gesoekte misdadiger vir 93 jaar gevonnis danksy fyn speurwerk
Randburg Mannekoor 'verryk deur musiek'
Video: Early B: 'Ek gaan almal wegblaas, dís die plan'
Twee soldate sterf in afsonderlike ongelukke
16 Julie 2014
'n Foto van die voertuig wat in die die noorde van Pretoria gebots het. Foto: Verskaf
Twee lede van die Suid-Afrikaanse Leër is Woensdag in twee afsonderlike motorongelukke in Gauteng dood.
'n Beampte van die Wonderboom-weermagbasis is dood en sy kollega beseer nadat hul voertuig in die vroeë oggendure in die noorde van Pretoria 'n boom getref het. Dana Wannenburg, 'n DA-raadslid van die omgewing, het aan Maroela Media gesê daar word vermoed dat hoë spoed tot die ongeluk gelei het.
"Die ongeluk het omstreeks 04:00 op die hoek van Grafenheim- en Rachel de Beerstraat plaasgevind," het Wannenburg gesê. Die passasier, 'n Pretorianer, is op die toneel dood verklaar. Die bestuurder, 'n man van George in die Wes-Kaap, was nog by sy bewussyn toe die metropolisie en nooddienswerkers by die toneel opgedaag het. Hy het aan die polisie gesê hulle is weermaglede. Hy is vermoedelik na die 1 Militêre Hospitaal geneem vir verdere behandeling.
"Die twee mans het nie in 'n amptelike militêre voertuig gery nie en ook nie uniforms aangehad nie," het Wannenburg gesê.
'n Tweede lid van die weermag is in 'n ongeluk op die R550-pad buite Heidelberg oorlede. Kapt. Thivhulawi Tshilate, 'n woordvoerder van die Heidelberg-polisie, het gesê die lid was op pad om sy bevelvoerder te gaan oplaai toe hy beheer oor die voertuig verloor, en dit verskeie kere gerol het. Die beampte was 'n lid van die Doornkop-weermagbasis, suid van Johannesburg. Hy is op die toneel dood verklaar. Hy het in 'n amptelike weermagvoertuig gery.
Die name van die oorledenes is nog nie bekend gemaak nie.
Die klankinsetsel oor die Pretoria-botsing is deur GROOTfm 90.5 vervaardig. Luister na GROOTfm by 90.5fm. Die radiostasie bedien die groter Pretoria metropool.